Správa zo zahraničnej pracovnej cesty

	Príloha k cestovnému príkazu číslo: 2/2015	  	
1.	Účastník pracovnej cesty	
Meno, priezvisko, tituly	Prof. RNDr. Jozef Masarik, DrSc.	
Útvar	Predsedníctvo APVV	
Prac. zaradenie	predseda	
Znalosť jazykov2]	AJ	
2.	Pracovná cesta 	
Vykonaná v dňoch	14.4.2015 – 15.4.2015	
Štát	Rakúsko	
Mesto	Viedeň, Aula der Wissenschaften, Wollzeile 27A, 1010.	
Názov organizácie vrátane adresy	Science Europe, Rue de la Science 14, B–1040 Brussels	
Účel pracovnej cesty	Science Europe General Assembly (Valné zhromaždenie)	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
14.4.2015	14,00 – 18,00	Témy:
Strategické rozhovory o Európskom výskumnom priestore
Pracovná večera	delegáti - členovia Science Europe	Aula der Wissenschaften 
	
15.4.2015	9,00 – 11,30	Revízia stanov a vnútorných predpisov Science Europe.
Schválenie účtovnej závierky 2014	delegáti - členovia Science Europe	Aula der Wissenschaften	
4.	Stručný priebeh rokovaní/študijného pobytu1]
Prvý deň bol venovaný aktuálnej agende Science Europe (SE). Na úvod jej prezident poskytol informáciu o rokovaní vysokých predstaviteľov z EÚ, ktoré predchádzalo rokovaniu SE a ktorého sa väčšina členov SE zúčastnila. Ďalej sa rokovanie venovalo otázkam vzťahu SE a ERA. Zdôraznený bol význam vplyvu SE na formovanie ERA. Pozornosť bola venovaná hlavne prepájaniu aktivít SE a agentúr podporujúcich financovanie vedy a ovplyvňujúcich formovanie európskej vednej politiky. Podrobne bola prediskutovaná úloha národných grantových agentúr v spoločenskom európskom výskumnom priestore. Podľa názoru členov SE národné agentúry by mali byť rozhodujúce pri financovaní vedy v jednotlivých európskych štátoch a EK by mala byť len doplňujúcim zdrojom. Hlavne u menej rozvinutých krajín to však v súčasnosti vyzerá skôr naopak. Ďalším dôležitým bodom bola cezhraničná spolupráca a podpora menej vyspelých krajín špeciálnymi programami od vyspelejších. Príkladom sú spoločné Poľsko-Holandské projekty a podobné projekty, ale pre viac krajín pripravuje SNSF.Ďalej bola diskusia o Open Access publications. Tu sa názory na takúto formu publikovania zhodovali v jeho potrebe, no podstatné rozdiely boli v názore na jeho financovanie. SE v tejto oblasti musí byť lídrom, aj keď proces jeho presadenia bude nároný hlavne vzhľadom na enormné zisky svetových vydavateľstiev, ktoré sú radovo v miliardách dolárov.
Ďalšou diskutovanou otázkou bola metrika v hodnotení vedeckých výkonov. Na základe San Francisco deklarácie je potrebné kombinovať scientometriu s peer review. Diskusia bola pomerne dlhá no záver bol jediný logický a jasný od začiatku. V diskusii boli uvedené hlavne negatívne príklady a k čomu to viedlo keď jeden z prístupov bol zvýraznený.
V ďalšom boli prezentované čiastočné výsledky a stav rozpracovania projektov v rámci jednotlivých pracovných skupín a panelov. Finálne výsledky budú prezentované na ďalšom zhromaždení SE.
Ďalší deň bol venovaný vnútorným predpisom SE a schvaľovaniu výročnej správy o hospodárení- Všetky dokumenty boli schválené a budú zverejnené na web stránke SE.	
5.	Odporúčané závery a návrh úloh2]	
Treba zreálniť financovanie APVV tak aby toto bolo systematické, udržateľné a na úrovni porovnateľnej s ostatnými členskými krajinami Science Europe. Tento záver vyplynul najmä z diskusie o úlohe národných grantových agentúr v ERA a o vzťahoch Únie a jednotlivých členských štátov. 
Treba prispôsobiť registráciu publikačných výstupov rozvoju Open Access publications.
Modifikovať hodnotiaci proces v agentúre a zabezpečiť vyváženosť scientometrie a peer review. 
	
6.	Prehľad prinesenej dokumentácie a miesto jej uloženia	
Dokumentácia	Miesto uloženia	

7.	Osobitne vyhodnotený očakávaný prínos pracovnej cesty	
Podporením ďalšej spolupráce APVV s novými partnerskými organizáciami sa bude skvalitňovať aj činnosť APVV.
	
8.	Spôsob zverejnenia výsledkov pracovnej cesty, prenos získaných informácií2]	
O výsledkoch pracovnej cesty budú informovaní relevantní zamestnanci APVV a  členovia Predsedníctva APVV.	
Súhlasím so zverejnením správy na internete.	
Správu vypracoval (meno a priezvisko účastníka)
Prof. RNDr. Jozef Masarik, DrSc.
Dátum 21.4.2015	

Podpis 	

Správu schválil
RNDr. Bibiána Remiarová PhD.
Dátum ..................................	

Podpis ...................................